Mimeresia

Mimeresia er en slekt av dagsommerfugler som hører til underfamilien Poritiinae i den artsrike familien glansvinger (Lycaenidae).  

 Utseende 
Små (vingespenn 25–35 millimeter) sommerfugler med avrundede vinger. Oversiden er oransje til mørkbrun, om den er mørk er gjerne bakvingene delvis oransje. Undersiden er spraglete i gult, brunt og hvitt.
Et særtrekk ved denne slekten er at hannenes kjønnsorganer er svært like hos de ulike artene – vanligvis er dette en av de sikreste karakterene for å skille sommerfuglarter fra hverandre. Artene skiller seg imidlertid på vingenes fargemønstre, og DNA-undersøkelser bekrefter dette.
Det latinske navnet betyr «etterligner Eresia», og det er riktig at slekten ligner på denne, men de kan ikke sies å etterligne Eresia-artene, da disse lever i Sør- og Mellom-Amerika mens Mimeresia bare forekommer i Afrika.

 Levevis 
Larvene lever av blågrønnbakterier, alger, lav og annet organisk materiale som de skraper av trestammer.
De lever vanligvis på trær som kolonier av maur i slekten Crematogaster, som drikker søte sekreter som larvene skiller ut og beskytter dem mot fiender. De voksne sommerfuglene holder seg inne i tett skog og besøker sjelden blomster, men de kan suge til seg sukkerholdig væske fra ekstraflorale nektarier på ulike planter.

 Utbredelse 
Slekten er utbredt i Afrika sør for Sahara.

 Systematisk inndeling 

 sommerfugler (Lepidoptera)
 gruppe / overfamilie dagsommerfugler (Papilionoidea) 
 familie glansvinger (Lycaenidae) 
 delgruppe Poritiinae
 delgruppe / stamme Liptenini
 delgruppe Mimacraeina
 slekt Mimeresia Stempffer, 1961 – 13 arter
 Mimeresia cellularis (Kirby, 1890)
 Mimeresia debora (Kirby, 1890)
 Mimeresia dinna (Kirby, 1890)
 Mimeresia drucei (Stempffer, 1954)
 Mimeresia flavillacea (Grünberg, 1910)
 Mimeresia issia Stempffer, 1969
 Mimeresia libentina (Hewitson, 1866)
 Mimeresia moreelsi (Aurivillius, 1901)
 Mimeresia moyambina (Bethune-Baker, 1904)
 Mimeresia neavei (Joicey & Talbot, 1921)
 Mimeresia pseudocellularis Stempffer, 1968
 Mimeresia russulus (Druce, 1910)
 Mimeresia semirufa (Grose-Smith, 1902)

 Kilder 
 Mimeresia på Tree of life
 Butterflies of Africa – Mimeresia semirufa 

 Eksterne lenker 

 Finnish lepidoptera – http://www.nic.funet.fi/
 www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
 Bilde av Mimeresia libentina
 Butterflies of Ghana - Mimeresia moyambina  

Kategori:Glansvinger
Kategori:Afrikas insekter
Kategori:Dyr formelt beskrevet av Henri Stempffer
Kategori:Sommerfugler formelt beskrevet i 1961